**АРГУМЕНТАЦИЯ**

**по предложените промени в ценоразпис на услугите**

**в Регионална библиотека „Христо Смирненски”**

 Предлаганите промени в настоящото предложение са съобразени с Решение № 331 на Административен съд – Хасково от 25.11.2016 г. във връзка със ЗМДТ и на основание чл. 50 - 52 на Закона за обществените библиотеки (ЗОБ). Спазена е йерархичната подчиненост на нормативните актове, прогласена от чл.15, ал.1 на Закона за нормативните актове.

Промяната се налага и предвид въвеждане на нови специализирани библиотечни услуги, благодарение на навлизащите нови технологии в работата на библиотеката, отговарящи на очакванията на потребителите

 **Основните библиотечни услуги** по чл. 51, ал.1 от Закона за обществените библиотеки: ползването на библиотечни колекции в библиотеката и извън нея; предоставянето на вербална библиографска и фактографска информация; достъп до собствени традиционни и електронни бази данни и интернет достъп за образователни, социални и научни цели, се предоставят безвъзмездно и не се заплащат. За тях не са посочени цени и/или такси за ползване.

 Таксите на **специализираните библиотечни услуги** по чл. 52, ал.1, т.1-5 от ЗОБ са посочени в приложението. Размерът на дължимите такси за възмездните специализирани библиотечни услуги, са определени след обсъждане на Дирекционен съвет от 24 ноември 2017 г.

 Заплащането им се извършва в съответния отдел, срещу издаден фискален бон от касов апарат.

Аргументите относно необходимостта от **издаване на лична читателска карта** са свързани с нормативните изисквания, които разпореждат, **с**ъгласно чл.55 ал.2 от Закона за обществените библиотеки, „съхраняването, ползването и разпореждането с документи от библиотечния фонд да се извършват при условия и по ред, определени с наредба на Министерството на културата”. Наредба №3/18 ноември 2014 г. на МК за съхраняването, ползването и разпореждането с документи от библиотечния фонд, урежда условията и реда за съхраняването, ползването и разпореждането с документи от библиотечните фондове на обществените библиотеки. Съгласно чл.42 от Наредбата, отношенията между ползвателите и библиотеката се уреждат съгласно разпоредбите на Закона за задълженията и договорите (ЗЗД), когато библиотеката предостави на ползвателя библиотечен документ въз основа на заем за прослужване, съгласно чл. 243-249 от Закона за задълженията и договорите (ЗЗД). Според чл.50, ал.2 на ЗОБ условията на договора се определят в Правила за обслужване на ползвателите на библиотеката, утвърдени от директора на библиотеката. В Правилата е определено заемане на библиотечен документ за дома или ползване на място.

 За заемане на библиотечни документи и носене на персонална отговорност за тях по ЗЗД, е необходимо разпознаване и легитимация на ползвателя/заемателя. Въз основа на заем за послужване, съгласно чл. 243-249 от ЗЗД, между библиотеката и заемателя се сключва договор за заемане, като се издава хартиена заемна бележка, която се подписва от читателя. Тя се съхранява в персонален читателски картон, съдържащ основните идентификационни данни на читателя – три имена, читателски номер, адрес и данни за връзка, а за децата - данни за родителя/настойника.

 Легитимацията на заемателя/ползвателя на библиотечните услуги по горепосочения договор не може да се извършва с лична карта, поради императивните забрани в Закона за българските лични документи. Това налага, за заемането и ползването на библиотечни документи да се изработи документ с основни отличителни данни на потребителя /заемателя, които да го легитимират като страна по договора. За тази цел, библиотеката изработва и предоставя на заемателя/ползвателя лична читателска карта с актуална снимка, която съдържа следните основни данни – три имена, електронен баркод, цифров читателски номер, лого и данни за връзка с библиотеката.

 В горепосочените аргументи и смисъл, издаването на лична читателска карта не може да се разглежда като такса за предоставянето на основни и/или специализирани библиотечни услуги, а като цена за изработване и издаване на личен документ - лична читателска карта, удостоверяваща самоличността на ползвателя (по ЗОБ) и заемателя (по ЗЗД) по договор за ползване на основни и специализирани библиотечни услуги.

 Себестойностите на издаваната читателска карта и читателски картон са икономически обосновани, на база включени материални разходи, външни услуги, абонамент и трудови разходи.

**С уважение,**

**КИРИЛКА СТРАШНИКОВА**

**Директор**